《赠希先》
宋代·吴则礼

太兄远从方广来，紧打脚绷帩草鞋。堂头老人未相见，道眼心知如觌面。

山间五百大弟子，仆射鲁公办能事。且烧汤鼎试中𤃩，凭仗阿先归举似。

丛林梁栋权与洪，戏为韵语亦复工。曾参陶谢得一滴，漆盂蔬笋要洗涤。

白发佳缞只要閒，梦想连床六尺单。岂徒衲帔痿羸坐，共守团炉黄独火。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。